
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	29 martie 2016

	Nr.
	4c-7/200


RAPORT DE ÎNLOCUIRE
asupra proiectului de Lege pentru modificarea Legii concediului paternal nr. 210/1999

În temeiul art.70 din Regulamentul Camerei Deputaţilor, republicat, proiectul de Lege pentru modificarea Legii concediului paternal nr. 210/1999 a fost retrimis Comisiei pentru muncă şi protecţie socială, prin adresa 
nr. PLx 873/2015 din 2 martie 2016, în vederea reexaminării şi întocmirii unui nou raport.
În urma reluării dezbaterilor în şedinţa din 23 martie 2016 membrii comisiei au hotărât, cu unanimitate de voturi, adoptarea proiectului de lege cu amendamente. La lucrările comisiei şi-au înregistrat prezenţa 23 deputaţi, din totalul de 24 membri ai comisiei.

Menţionăm că prezentul raport înlocuieşte raportul comisiei cu nr. 4c-7/963/2015 depus în data de 18 februarie 2016.
La întocmirea prezentului raport, Comisia a avut în vedere:

· avizul favorabil al Consiliului Legislativ (nr.1030/1.10.2015)

· avizul favorabil al Comisiei pentru drepturile omului, culte şi problemele minorităţilor naţionale 
(nr.4c-5/986/22.12.2015)

· avizul favorabil al Comisiei juridice de disciplină şi imunităţi (nr.4c-11/1571/25.01.2016)

· avizul negativ al Comisiei pentru egalitate de şanse pentru femei şi bărbaţi (nr.4c-17/707/17.12.2015)

· punctul de vedere al Guvernului (nr.573/16.11.2015).
Proiectul de lege are ca obiect de reglementare modificarea Legii concediului paternal nr. 210/1999 în sensul majorării duratei concediului paternal la 10 zile, faţă de 5 zile cât este în prezent. De asemenea, se propune abrogarea dispoziţiilor potrivit cărora, în situaţia în care tatăl a obţinut atestatul de absolvire a cursului de puericultură, se acordă o singură dată majorarea cu 10 zile a duratei concediului paternal, eliminându-se astfel discriminarea creată între copiii aceleiaşi familii.
Proiectul de lege a fost adoptat de Senat în şedinţa din 7 decembrie 2015.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.

În urma finalizării dezbaterilor, membrii comisiei propun Plenului Camerei Deputaţilor adoptarea proiectului de lege cu amendamente, admise şi respinse, redate în anexele care fac parte integrantă din prezentul raport.



PREŞEDINTE,







SECRETAR,



Adrian Solomon







Mihăiţă Găină
Întocmit,

Consilier parlamentar Sorina Szabo
Anexa nr.1

AMENDAMENTE ADMISE
	Nr. crt.
	Text act normativ de bază
	Text adoptat de Senat
	Text propus de Comisie

(autorul amendamentului)
	Motivare

amendamente

	1.
	__
	Titlul Legii

Lege pentru modificarea Legii concediului paternal nr.210/1999


	Nemodificat
	

	2.
	__
	Articol unic. – Legea concediului paternal nr.210/1999, publicată în Monitorul Oficial al României, Partea I nr. 654 din 31 decembrie 1999, se modifică după cum urmează:


	Devine art.I nemodificat 
	Pentru respectarea normelor de tehnică legislativă, având în vedere introducerea art.II.

	3.
	Art.1, alin.(2)

(2) Tatăl copilului nou-născut are dreptul la un concediu paternal de 5 zile lucrătoare, în condiţiile prevăzute de prezenta lege.


	__
	1. La articolul 1, alineatul (2) se modifică şi va avea următorul cuprins:
“(2) Tatăl copilului nou-născut are dreptul la un concediu paternal de 10 zile lucrătoare, în condiţiile prevăzute de prezenta lege.”
Autor: deputat Kerekes Karoly

	Pentru respectarea normelor de tehnică legislativă.
Pentru corelare cu modificările propuse.

	4.
	Art.2. - (1) În cazul în care titularul dreptului la concediu paternal este asigurat în cadrul sistemului asigurărilor sociale de stat, el are dreptul la un concediu paternal plătit de 5 zile lucrătoare.

(2) Concediul paternal se acordă la cerere, în primele 8 săptămâni de la naşterea copilului, justificat cu certificatul de naştere al acestuia, din care rezultă calitatea de tată a petiţionarului.

(3) Indemnizaţia pentru concediul paternal se plăteşte din fondul de salarii al unităţii şi este egală cu salariul corespunzător perioadei respective.


	1. Articolul 2 se modifică şi va avea următorul cuprins:

“Art.2. - (1) În cazul în care titularul dreptului la concediu paternal este asigurat în cadrul sistemului asigurărilor sociale de stat, el are dreptul la un concediu paternal plătit de 10 zile lucrătoare.

(2) Concediul paternal se acordă la cerere, în primele două luni de la naşterea copilului, justificat cu certificatul de naştere al acestuia, din care rezultă calitatea de tată a petiţionarului.

(3) Indemnizaţia pentru concediul paternal se plăteşte integral din fondul de salarii al unităţii şi este egală cu salariul corespunzător perioadei respective.


	2. La articolul 2, alineatele (1) şi (2) se modifică şi vor avea următorul cuprins:

“Art.2. - (1) În cazul în care titularul dreptului la concediu paternal este asigurat în cadrul sistemului asigurărilor sociale de stat, sau în celelalte sisteme proprii de asigurări sociale neintegrate în sistemul public, are dreptul la un concediu paternal plătit de 10 zile lucrătoare.”
Alin.(2) nemodificat

Alin.(3) se elimină.
Autori: membrii comisiei


	Pentru a fi cuprinse şi persoanele asigurate in sisteme neintegrate sistemului public,  militari, poliţişti etc.
S-a eliminat textul alin.(3) de la Senat, ca fiind restrictiv, considerându-se acoperitoare varinata iniţială a textului de lege.


	5.
	Art.4, alin.(2) 
(2) Tatăl poate beneficia de prevederea cuprinsă la alin.(1) numai o singură dată.


	2. La articolul 4, alineatul (2) se abrogă.


	Devine punct 3, nemodificat.
	

	6.
	__
	__
	Art.II. -  În termen de 60 de zile de la publicarea prezentei legi în Monitorul Oficial al României, Partea I, normele metodologice de aplicare a Legii concediului paternal nr.210/1999, aprobate prin Hotărârea Guvernului nr.244/2000, se modifică în mod corespunzător.
Autor: deputat Kerekes Karoly


	Prevedere necesară.


Anexa nr.2

AMENDAMENTE RESPINSE
	Nr. crt.
	Text iniţial
	Amendamentul propus 

 şi autorul acestuia
	Motivare amendamente
	Camera 

Decizională

	1.
	Art.2, alin.(1)
Art.2. - (1) În cazul în care titularul dreptului la concediu paternal este asigurat în cadrul sistemului asigurărilor sociale de stat, el are dreptul la un concediu paternal plătit de 10 zile lucrătoare.


	Domnul deputat Kerekes Karoly propune reformularea textului:

“Art.2. - (1) În cazul în care titularul dreptului la concediu paternal este salariat, el are dreptul la un concediu paternal plătit de 10 zile lucrătoare.”
	Argumente pentru susţinere:
Având în vedere faptul că indemnizaţia se plăteşte din fondul de salarii este mai indicat termenul de salariat, calitatea de asigurat nu are relevanţă.
Argumente pentru respingere:

Textul iniţial este mai larg, cuprinzând mai multe categorii de persoane care pot beneficia de concediul paternal.

